Гомология органдары
Гомология органдары – келип чыгышы окшош, бирок формасы жана аткарган функциялары боюнча айырмаланган органдар. Мындай органдардын сырткы көрүнүшү бири бирине окшобойт. Мисалы, бүчүр түрпүсү, бөрү карагаттын тикени түрүн өзгөрткөн жалбырак, бирок жалбырактын функциясын аткарбайт, куш менен жарганаттын канаттары өзгөргөн алдыңкы буттары. Ч. Дарвин 1859-ж. өзүнүн табигый тандалуу теориясында гомология органдары организмдердин жалпы теги бирдейлигин көрсөтөрүн айткан.

Колдонулган адабияттар
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4

Биология